Liga mládeže Spiša (LMS) 2011/2012
za podpory Krajských šachových zväzov Košice a Prešov a ako súčasť seriálu
ŠACHOVÁ GRAND - PRIX
vyhláseného Slovenským šachovým zväzom
 
Súťažný poriadok 
 
Charakteristika súťaže : dlhodobá súťaž jednotlivcov chlapcov a dievčat je organizovaná pre zabezpečenie masového rozvoja šachu na východe Slovenska. Je určená pre mládež narodenú po 1.1.1992. Súťaž resp. jej jednotlivé turnaje sa uchádzajú o zaradenie do seriálu GRAND-PRIX vyhlásenej SŠZ, preto rešpektujú súťažný poriadok GPX .
 
Organizátor a riadiaci orgán : výbor zložený z hlavných organizátorov jednotlivých kôl a riaditeľa.  
 
Model dlhodobej súťaže : 
1.	Súťaž pozostáva z jednotlivých turnajov organizovaných ako OPEN v rôznych mestách a obciach regiónu „SPIŠ“ (okres: Poprad, Kežmarok, Spišská Nová Ves, Levoča a Gelnica). 
2.	Právo účasti na jednotlivých turnajoch: všetci narodení v roku 1992 a neskôr. 
Do celkového hodnotenia je zaradený každý hráč s trvalým pobytom na území SPIŠA.
3.	Počet turnajov: 5 až 6 
do celkového hodnotenia LMS sa každému hráčovi z regiónu Spiš započítajú:
a)	pri počte 5 turnajov - štyri najlepšie bodové hodnotenia z jednotlivých turnajov,
b)	pri počte 6 turnajov - päť najlepších bodových hodnotení z jednotlivých turnajov.
4.	Jeden turnaj pre všetky vekové kategórie (rok narodenia) hraný švajčiarskym systémom 
CH19 a D19 1992-1997; CH14 a D14 1998-2000; CH11 a D11 2001-2003; CH08 a D08 2004 a mladší.
5.	Bodové hodnotenie hráčov pre celkové hodnotenie LMS: 
Po každom turnaji sa zostaví poradie hráčov v každej kategórii samostatne pre dievčatá aj chlapcov (iba hráči Spiša).
Prvý dostane 100 bodov, druhý 99, tretí 98 atď.
6.	Ceny: 
Traja najlepší v každej kategórii samostatne dievčatá a chlapci  – diplom, medaila, vecná cena; víťazi kategórií – pohár.
Podmienka pre udelenie cien – účasť na minimálne 3 turnajoch. 
 
Organizácia jednotlivých turnajov:
1.    Prihlásený organizátor zabezpečuje turnaj po všetkých stránkach (vedenie turnaja, ceny, rozhodcov, výber štartovného, výpočtovú techniku a jej obsluhu, občerstvenie, vyhodnotenie kola a jeho odovzdanie vedúcim družstiev a riaditeľovi LMS).
2.    Organizátor zašle propozície turnaja,  ktoré budú vychádzať z tohto hracieho poriadku  riaditeľovi LMS na ajlo@pobox.sk a tiež na fkopnicky@chello.sk 17 dní pred jeho konaním.
3.    Systém hry - švajčiarsky, hrací čas 2 x 15-20 min, min. počet turnajových kôl 7, platia pravidlá pre Rapid šach.
4.    Kritéria pre poradie v turnaji: body, stredný Buchholz, Buchholz, progress, nižší vek.
5.    Štartovné 1 €:
z toho: 	0,60 € - občerstvenie pre hráča a ceny do turnaja; 
0,40 € - ceny pre záverečné vyhodnotenie LMS – túto čiastku za každého hráča organizátor odovzdá riaditeľovi LMS.
6.    Ceny: Minimálne traja najlepší v každej vekovej kategórii samostatne dievčatá a chlapci – diplom + vecná cena. Organizátor podľa svojich možností môže udeliť aj ďalšie ceny.
7.    Riaditeľ turnaja zabezpečí: zaradenie turnaja do seriálu GPX, zverejnenie turnaja a jeho výsledkov na www.lms.chess.sk, www.gpx.jogo.sk, www.chess.sk. 

 
 
V Poprade 22.10.2011
                                                                                                      Mgr. Miloslav Cisko
                                                                                                             riaditeľ LMS